open-index/open-wikipedia-markdown huggingface dataset:
נדין קסלר

**נדין קסלר** (**Nadine Keßler**; נולדה ב-4 באפריל 1988) היא כדורגלנית עבר גרמנייה ששיחקה כקשרית. קסלר היא זוכת פרס כדורגלנית השנה בעולם של פיפ"א לשנת 2014.

## ביוגרפיה
### קריירת מועדונים
קסלר נולדה באפריל 1988 בלנדשטול, מערב גרמניה. בגיל 16, לאחר ששיחקה במספר מועדוני בנים, היא החלה לשחק בזארבריקן מהבונדסליגה השנייה, והייתה למלכת השערים של המועדון בשנים 2006 ו-2007. בשנת 2008 היא הגיעה עם הקבוצה עד לגמר הגביע הגרמני, שם נעצרה על ידי פרנקפורט. שנה לאחר מכן, היא הובילה את הקבוצה לזכייה באליפות ליגת המשנה, אך עזבה בתום העונה לטורבינה פוטסדאם.

כבר בעונתה הראשונה עם פוטסדאם, כבשה קסלר 11 שערי ליגה וזכתה באליפות גרמניה ובליגת האלופות, לאחר ניצחון בדו-קרב פנדלים על ליון בגמר. בעונתה השנייה בקבוצה היא זכתה באליפות גרמניה נוספת, לאחר שפוטסדאם סיימה בנקודה הפרש מעל פרנקפורט. בסוף עונה זו, החליטה קסלר לעבור לוולפסבורג.

בעונה הראשונה בוולפסבורג, סיימה קסלר במקום הרביעי בדירוג כובשות השערים של הליגה, ועזרה לקבוצה לסיים במקום השני בליגה. העונה שלאחר מכן, 2012/13, הייתה עונת השיא של קסלר ברמה הקבוצתית, שבאותו זמן אף התמנתה לקפטנית הקבוצה. וולפסבורג זכתה בטרבל היסטורי - אליפות גרמניה, הגביע הגרמני וליגת האלופות, והייתה לקבוצת הנשים הגרמנית הראשונה מאז פרנקפורט ב-2008 שמגיעה להישג זה.

עונה לאחר מכן, ההישג של וולפסבורג כמעט ושוחזר, אך היא לא הצליחה לזכות בגביע הגרמני. למרות זאת, זכתה הקבוצה בפעם השנייה ברציפות באליפות הליגה ובליגת האלופות. קסלר, שכבשה 12 שערי ליגה במהלך עונה זו, נבחרה בסופה לכדורגלנית השנה של אופ"א וגברה על חברותיה לקבוצה - מרטינה מילר ונילה פישר שסיימו במקום השני והשלישי, בהתאמה.

מספר חודשים לאחר מכן, ב-12 בינואר 2015, זכתה קסלר בפרס כדור הזהב של פיפ"א, המוענק לכדורגלנית המצטיינת בעולם באותה שנה. היא קיבלה 17.52 אחוזים מקולות המצביעים, וגברה על מרטה הברזילאית (14.16% מהקולות) ועל אבי וומבאך האמריקאית (13.33%). בכך הפכה קסלר לכדורגלנית הגרמנייה השלישית שזוכה בפרס, אחרי בירגיט פרינץ ונדין אנגרר.

### נבחרת גרמניה
בשנת 2003 החלה קסלר לייצג את גרמניה עם נבחרות הנוער השונות, ובפברואר 2010, במסגרת גביע אלגארבה, ערכה את הופעת הבכורה שלה בנבחרת גרמניה הבוגרת. היא עלתה מהספסל בדקה ה-46 במקומה של לנה גוסלינג, ובדקה ה-77 כבר כבשה את שערה הראשון במדי הנבחרת. היא הגיעה עם הנבחרת הגרמנית עד לגמר הטורניר, בו הפסידו 2–3 לארצות הברית.

בקיץ 2013, הייתה קסלר חלק מסגל הנבחרת הגרמנית שהשתתפה באליפות אירופה שנערכה בשוודיה. בטורניר זה, היא פתחה בהרכב הראשון בכל ששת משחקיה של גרמניה, ובסופו של דבר זכתה איתה בגביע. הייתה זו הזכייה השישית ברציפות של גרמניה באליפות אירופה. כמעט שנה לאחר מכן, במרץ 2014, כבשה קסלר את השער הראשון של גרמניה בגמר גביע אלגארבה, בניצחון 0–3 על יפן.

לאחר שעזרה לגרמניה להעפיל לגביע העולם 2015, נאלצה קסלר לעבור ניתוח בברך, ובעקבותיו החמיצה את הטורניר. ב-14 באפריל 2016, אחרי שלא הצליחה להתאושש מהפציעה הקשה שעברה בברכה, הודיעה קסלר על פרישה מכדורגל בגיל 28 בלבד.

## קישורים חיצוניים

## הערות שוליים

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות טורבינה פוטסדאם
קטגוריה:כדורגלניות וולפסבורג
קטגוריה:זוכות פרס כדורגלנית השנה בעולם
קטגוריה:זוכי פרס כדורגלן השנה בעולם
קטגוריה:גרמניות שנולדו ב-1988
קטגוריה:גרמנים שנולדו ב-1988
תגלית השנה

**תגלית השנה** היא תחרות יופי בישראל שנערכה בקרב דוגמניות, ואורגנה על ידי מגזין ראש 1, לאישה וסוכנות לוק. רבות מן הדוגמניות הידועות והמצליחות בישראל החלו את דרכן בתחרות זו.

ב-1993 שודרה התחרות לראשונה בשידור חי בערוץ 2.

## זוכות
*1989 – גלית גוטמן
*1990 – עמית מכטינגר
*1991 – אילונה כץ
*1996– נופר כהן
*1997 – דיאנה נורמן
*1998 – גילי סער
*1999 – קרן ליכט
*2002 – ליאל דניר ואביב יגיל

## מנחים
*1993 – ספיר קופמן
*2002 – סנדי בר ואיל קיציס

מתמודדות נוספות בתחרות תגלית השנה הן מלכות היופי, לינור אברג'יל ונירית בקשי, וגם הדוגמנית שרי גבעתי. היו שנים שגם בנים התמודדו בתחרות.

## קישורים חיצוניים

* 
* 
* 
* 

## הערות שוליים

קטגוריה:תחרויות יופי לנשים
קטגוריה:ישראל: תחרויות יופי
קטגוריה:נשים בישראל
נחל שכניה

**נַחַל שְׁכַנְיָה** הוא נחל אכזב קצר במערב הגליל התחתון, שראשיתו בהר שכניה, ברום של כ־400 מטרים מעל פני הים, וסופו בחיבור לנחל אבליים, בסמוך לאעבלין.

אפיקו של הנחל הוא בכיוון דרום־מערב, והוא מתחתר בעמק בין היישובים מורשת מדרום־מזרח ומצפה אביב מצפון־מערב. מצפון לנחל נמצא הר כבול.

בחלקו האחרון חופף תוואי הנחל לכביש 781, המחבר בין אעבלין וגוש משגב.

שמו של הנחל, כמו גם שם היישוב שכניה ושמו של הר שכניה, הוא כשם משמר הכהונה **שְׁכַנְיָה**, אשר ישב לפי המקורות ביישוב המקראי והתלמודי **כָּבוּל**, המזוהה עם הכפר הסמוך כאבול.

## קישורים חיצוניים
* מסלול רכיבת אופניים בנחל שכניה ובהר כבול

קטגוריה:הגליל התחתון: נחלים
כחל לילכי

**כחל לילכי** (שם מדעי: *Coracias caudatus*) הוא מין כחל אפריקני. הוא מצוי באפריקה שמדרום לסהרה ובדרום חצי האי ערב. בתי הגידול המועדפים עליו הם חורשות וסוואנות; הכחלים אינם חיים באזורים חסרי עצים.

כחל לילכי הוא הציפור הלאומית של בוטסוַאנה.

אורכו של הכחל נע בין 36 ל-38 ס"מ, ומוטת כנפיו נעה בין 50 ל-58 ס"מ. הזכר והנקבה דומים (עם זאת, הזכר גדול מעט מהנקבה); אצל פרטים צעירים, הזנב קצר יותר. גרונו וחזהו של הכחל בצבע לילך, והם העניקו לו את שמו.

הכחל נצפה בדרך כלל לבדו או בזוגות, יושב על צמרות עצים, עמודים או נקודות תצפית אחרות. הכחל הלילכי ניזון מחרקים, לטאות, עקרבים, שבלולים, עופות קטנים וזוחלים קרקעיים. במהלך החיזור, הזכר עף וצולל מטה בפתאומיות, משמיע קריאה ייחודית. הקן מוקם בחור בעץ מת, בדרך כלל באובב, קוקוס או קזוארינה; גודל התטולה נע בין 2 ל-4 ביצים, ושני בני הזוג לוקחים חלק בדגירה, ואף מגנים על הקן בתוקפנות מפולשים.

## גלריה


Lilac Breasted Roller at takeoff.jpg|כחל לילכי ממריא
Lilac-Roller-0011.jpg|כחל לילכי בתעופה
Lilac_Breasted_Roller_Face.jpg|כחל לילכי בפארק הלאומי דרום לואנגווה, זמביה.
Carraca lila (Coracias caudata), parque nacional Kruger, Sudáfrica, 2018-07-26, DD 17.jpg|כחל לילכי


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:כחליים
קטגוריה:קניה: עופות
קטגוריה:בעלי חיים שתוארו ב-1766
קטגוריה:עופות הסוואנה האפריקנית
עונת 1918 בסדרה השוודית

**עונת 1918 ב[[הסדרה השוודית (1910–1924)|סדרה השוודית]]** הייתה עונת הכדורגל השמינית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנת 1918. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1918 הייתה העונה הראשונה שהתקיימה רק במסגרת משחקי אביב (אפריל - נובמבר 1918).

"זוכת הסדרה" (Seriemästare) הייתה גטבורג, בפעם השישית ברציפות. בעונה זו התדרדרה ההתקדמות של ליגת הכדורגל השוודי, כאשר רק ארבע קבוצות נרשמו לליגה, שתיים מסטוקהולם ושתיים מגטבורג. על פי הנאמר באתר האינטרנט של AIK סולנה, הסיבה לכך היא היותה של 1918 השנה האחרונה במלחמת העולם הראשונה.
## הקבוצות המשתתפות

## טבלאות
### טבלת הליגה

### לוח תוצאות המשחקים

## הערות שוליים

קטגוריה:1918 בספורט
קטגוריה:שוודיה: כדורגל
1918
גביע המדינה בכדורגל 1965/1966

**[[גביע המדינה בכדורגל]] 1965/1966** הייתה התחרות ה-28 מאז היווסדה וה-13  לאחר קום מדינת ישראל. המשחקים החלו ב-18 בספטמבר 1965 והסתיימו ב-8 ביוני 1966. 

לקראת תחילת התחרות הוחלט על ביטול המשחקים החוזרים. במקום זה אם הארכה הסתיימה בתיקו הוחלט לבצע דו-קרב פנדלים.

הפועל חיפה ניצחה במשחק הגמר ובכך זכתה בפעם השנייה בגביע.

## התוצאות
### השלבים המוקדמים
בשלבים הראשונים השתתפו קבוצות של ליגה ג' וליגה ב'. בסיבוב השישי לתחרות הצטרפו קבוצות של ליגה לאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* בעונה זו קבוצה שיחקו בליגת משנה.

## משחק הגמר

## קישורים חיצוניים
* 

קטגוריה:עונות בגביע המדינה בכדורגל
קטגוריה:1965 בישראל: כדורגל
קטגוריה:תחרויות כדורגל ב-1965
קטגוריה:1966 בישראל: כדורגל
קטגוריה:תחרויות כדורגל ב-1966
הר כבול

**הר כָּבוּל** הוא הר במערב הגליל התחתון, המגיע לרום של 373 מטרים מעל פני הים.

ההר שוכן מצפון להר שכניה, וממזרח ליישוב טמרה, הנמצא למרגלותיו. מדרום להר נמצא אפיקו של נחל שכניה, ומצפון לו נמצא אפיקו של נחל כבול.

ההר קרוי על שם העיר מתקופת המקרא, בית שני והתלמוד **כָּבוּל**, המזוהה עם הכפר הסמוך מצפון־מערב כאבול.

בשטח ההר עובר כביש המחבר בין טמרה ובין יישובי גוש משגב.

## קישורים חיצוניים
* מסלול טיול בהר כבול באתר משרד החינוך

כבול
עונת 1919 בסדרה השוודית

**עונת 1919 ב[[הסדרה השוודית (1910–1924)|סדרה השוודית]]** הייתה עונת הכדורגל התשיעית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנת 1918. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1919, בדומה לקומדתה, הייתה העונה השנייה ברציפות שהתקיימה רק במסגרת משחקי אביב (מאי - יוני 1919).

"זוכת הסדרה" (Seriemästare) הייתה גטבורג, בפעם השביעית ברציפות, אם כי העונה מעולם לא הסתיימה. בעונה זו שיחקו כמו ב-1918 רק ארבע קבוצות, שתיים מסטוקהולם ושתיים מגטבורג, וכמו כן העונה מעולם לא הסתיימה והיא הופסקה כבר לאחר שכל קבוצה רשמה בין 4 ל-5 משחקים בלבד. על פי הנאמר באתר האינטרנט של AIK סולנה, הסיבה לכך מורכבת, בין היתר, מכך שהשחקנים לא היו מקצוענים ועבדו בעבודה נוספת, ומכך שהקבוצות שיחקו ברמה הבינלאומית, לעיתים מספר משחקים באותו השבוע (נגד קבוצות מפינלנד, דנמרק, נורווגיה, ארצות הברית וכו').

## הקבוצות המשתתפות

## טבלאות
### טבלת הליגה

### לוח תוצאות המשחקים

## הערות שוליים

קטגוריה:1919 בספורט
קטגוריה:שוודיה: כדורגל
1919
גביע המדינה בכדורגל 1966/1967

**[[גביע המדינה בכדורגל]] 1966/1967** הייתה התחרות ה-29 מאז היווסדה וה-14  לאחר קום מדינת ישראל. המשחקים החלו ב-17 בספטמבר 1966 והסתיימו ב-1 בנובמבר 1967. 

בגלל השתתפות נבחרת הנוער באליפות קונפדרציית הכדורגל של אסיה לאחר 15 באפריל משחקי התחרות הופסקו והם חודשו רק לאחר מלחמת ששת הימים. 

מכבי תל אביב ניצחה במשחק הגמר את הפועל תל אביב ובכך זכתה בגביע בפעם ה-13.

## התוצאות
### השלבים המוקדמים
בשלבים הראשונים השתתפו קבוצות של ליגה ג' וליגה ב'. בסיבוב השישי לתחרות הצטרפו קבוצות הליגה הלאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

קטגוריה:עונות בגביע המדינה בכדורגל
קטגוריה:1966 בישראל: כדורגל
קטגוריה:תחרויות כדורגל ב-1966
קטגוריה:תחרויות כדורגל ב-1967
קטגוריה:1967 בישראל: ספורט
מרטין זקס

**מרטין זקס** (באנגלית: **Martin Sacks**; 7 בינואר 1925 - 19 בדצמבר 2019) היה רופא ישראלי, פרופסור לפתולוגיה ואחד ממייסדי בית הספר לרפואה באוניברסיטת בן-גוריון. הוא ניהל את המחלקה הפתולוגית בבית חולים הדסה במשך כחמש-עשרה שנה (1960–1975) ואת המכון הפתולוגי בבית חולים סורוקה במשך כעשרים וחמש שנה (1975–2000). בשנת 1997 זכה זקס באות יקיר באר שבע.

## ביוגרפיה
זקס נולד וגדל בפרטוריה, דרום אפריקה בנם של מאיר ויטה. בצעירותו היה חבר בתנועת "הבונים". עם סיום לימודי התיכון, החל ללמוד באוניברסיטה שבעירו. בשנת 1943, בתקופת מלחמת העולם השנייה, כשנתיים לאחר שהחל ללמוד באוניברסיטה, התנדב לשרת בצבא דרום אפריקה. הוא שרת כחובש באיטליה. בתום המלחמה ביקר בארץ ישראל. את לימודי הרפואה שלו סיים בשנת 1949 והוסמך מטעם אוניברסיטת קייפטאון.

הוא עלה לישראל בשנת 1960, הן בשל ציונות והן בשל התנגדותו לאפרטהייד שהונהג אז בדרום אפריקה נגד כהי עור. עם עלייתו לישראל קיבל לידיו את ניהול המחלקה הפתולוגית בבית חולים הדסה כ-15 שנים (1960–1975). משם עבר לבית חולים סורוקה על מנת לפתח את הבריאות בנגב.

## חייו האישיים
מרטין זקס הוא אחיו של פרופ' תיאודור זקס, מנהל המחלקה למיקרוביולוגיה קלינית ולמחלות זיהומיות במרכז רפואי הדסה

## פרסים
* בשנת 1969 זכה זקס ב"פרס הלפרין"

## קישורים חיצוניים
* 
* פורום יקירי העיר באר שבע, פרופ' מרטין זקס

## הערות שוליים

קטגוריה:פתולוגים ישראלים
קטגוריה:סגל המרכז הרפואי האוניברסיטאי סורוקה
קטגוריה:סגל אוניברסיטת בן-גוריון בנגב: מדעי הבריאות
קטגוריה:יקירי באר שבע
קטגוריה:סגל האוניברסיטה העברית בירושלים: רפואה
קטגוריה:ישראלים ילידי דרום אפריקה
קטגוריה:בוגרי אוניברסיטאות בדרום אפריקה
קטגוריה:ישראלים שנולדו ב-1925
קטגוריה:ישראלים שנפטרו ב-2019
קטגוריה:אישים הקבורים בעומר
גדור (שבט בנימין)

**גְדוֹר** הוא שמו של יישוב מקראי בנחלת שבט בנימין ושמו של אחד מראשי שבט זה, הנזכר הן בתנ"ך והן במקורות ארכאולוגיים. אין לבלבל יישוב זה עם היישוב גְדוֹר שבנחלת שבט יהודה.

גדור נזכר בתנ"ך כאחד מראשי שבט בנימין שישבו בגבעון: . בהמשך ספר דברי הימים נזכר גדור בשנית ברשימת הייחוס של בני שבט בנימין שהיו מראשוני המתיישבים בגבעון.

בהמשך נזכר גדור (בצורת יידוע) כשמו של יישוב בנחלת שבט בנימין: .

ברבים מחרסי גבעון, אשר מתוארכים למאה השישית לפני הספירה, נמצא השם **גדר** (בכתיב חסר) לצד השם **גבען**, תוך ציון שמות אנשים שונים. לפי הסברה, שם היישוב הקדום השתמר בשמו של הכפר **ג'דירה**, הנמצא כקילומטר אחד צפונית מזרחית לתל גבעון (אלג'יב), ואשר בו שרידים ארכאולוגיים מתקופות שונות.

## לקריאה נוספת
* שמואל אחיטוב, **אסופת כתובות עבריות**, הוצאת מוסד ביאליק, 1992, עמ' 111-108.

## הערות שוליים

קטגוריה:ארכאולוגיה מקראית
קטגוריה:נחלת שבט בנימין
קטגוריה:יישובי המקרא
ברכה רגר

**ברכה רגר** (נולדה ב-17 ביולי 1938), היא פרופ' לאימונולוגיה ומיקרוביולוגיה, נשיאת אורט ישראל ויו"ר המועצה האקדמית של אורט ישראל, חברה בדירקטוריון חברת טבע, שימשה בתפקיד המדען הראשי במשרד הבריאות וחברה במועצה להשכלה גבוהה. 

רגר היא בעלת תואר שני מאוניברסיטת תל אביב ודוקטורט מאוניברסיטת לונדון. מחקריה של רגר עסקו ביחסי נגיף החצבת והתא המאכסן, פיתוח חיסונים למחלות זיהומיות כגון קדחת מערב הנילוס ונגיף ה-CMV (ציטומגלוירוס).

בשנת 2005 זכתה רגר באות יקירת באר שבע.

## חייה האישיים
רגר הייתה נשואה ליצחק רגר ראש עיריית באר שבע, וכיום היא מתגוררת בכפר סבא.

## קישורים  חיצוניים

* 
* פרופ' ברכה רגר, באתר המכון הלאומי לחקר שירותי הבריאות ומדיניות הבריאות
* שני חתנים ופרידה אחת, באתר אוניברסיטת בן-גוריון
* ברכה רגר ומילכה דונחין, הרהורים – טיפוחן של ערים בריאות, באתר הידען, באתר eyoya – חדשות ספורט בנגב, 18 בפברואר 2015
* שי מוגילבסקי, הדמעות של ברכה רגר: הגביע נתן לאיז'ו כוח 19 במאי 2015

קטגוריה:סגל אוניברסיטת בן-גוריון בנגב: מדעי הבריאות
קטגוריה:מדענים ראשיים במשרד הבריאות
קטגוריה:דירקטוריות ישראליות
קטגוריה:דירקטורים ישראלים
קטגוריה:נשיאי אורט ישראל
קטגוריה:יקירות באר שבע
קטגוריה:בני זוג של ראשי עיריות בישראל
קטגוריה:חברי המועצה להשכלה גבוהה
קטגוריה:חברות המועצה להשכלה גבוהה
קטגוריה:מיקרוביולוגיות ישראליות
קטגוריה:מיקרוביולוגים ישראלים
קטגוריה:אימונולוגיות ישראליות
קטגוריה:אימונולוגים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת לונדון
קטגוריה:בעלי תואר דוקטור מאוניברסיטת לונדון
קטגוריה:ישראליות שנולדו ב-1938
קטגוריה:ישראלים שנולדו ב-1938
עונת 1920/1921 בסדרה השוודית

**עונת 1920–1921 ב[[הסדרה השוודית (1910–1924)|סדרה השוודית]]** הייתה עונת הכדורגל העשירית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1920–1921. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1920–1921 הייתה עונה שחולקה ל-2: משחקי סתיו (החל מאפריל 1920) ומשחקי אביב (הסתיימה ביולי 1921).

"זוכת הסדרה" (Seriemästare) הייתה ארגריטה, בפעם השלישית בתולדותיה, השנייה בכל הזמנים לאחר גטבורג.

לאחר שנתיים (1918, 1919) בהן שיחקו רק ארבע קבוצות בליגה, שתיים מסטוקהולם ושתיים מגטבורג, חזרו בעונה זו הקבוצות נורשפין, גאיס, הלסינגבורג ואסקילטונה, זאת בנוסף להמרבי, שרשמה את עונת הבכורה שלה בליגה. קבוצה נוספת שהצטרפה בעונה זו הייתה מאלמה ממחוז סקונה הדרומי, וכך בעונה זו התקיים לראשונה משחק ליגה בין גטבורג ומאלמה (שנכון לשנת 2016, הן הקבוצות החזקות והמעוטרות בשוודיה אי-פעם) משחק שלימים (מאז 18 ביוני 1922) ייקרא "התנגשות האלופים" (Mesta Mästarmötet).

לאחר עונה זו הופסק המפעל זמנית למשך שנה אחת (עונת 1921–1922). המפעל חודש בעונת 1922/1923, וכשנה ושבועיים לאחר מכן החלה ליגת העל השוודית כפי שהיא מוכרת היום.
## הקבוצות המשתתפות

## טבלאות
### טבלת הליגה

### לוח תוצאות המשחקים

## הערות שוליים

קטגוריה:1920 בספורט
קטגוריה:1921 בספורט
קטגוריה:שוודיה: כדורגל
1920–1921
עונת 1922/1923 בסדרה השוודית

**עונת 1922–1923 ב[[הסדרה השוודית (1910–1924)|סדרה השוודית]]** הייתה עונת הכדורגל האחת-עשרה בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1922–1923. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות.

בעונת 1922–1923 חולקה הליגה לשני בתים: בית המזרח (Östra grupp) ובית המערב (Västra grupp). בבית המזרח היו שלוש הקבוצות מסטוקהולם, שתי הקבוצות מנורשפין וכן אסקילטונה. בבית המערב היו שלוש הקבוצות מגטבורג, שתי הקבוצות ממאלמה וכן הלסינגבורג. כמו כן, העונה חולקה ל-2: משחקי סתיו (החל מאפריל 1922) ומשחקי אביב (הסתיימה במאי 1921).

"זוכת הסדרה" (Seriemästare) הייתה גאיס, בפעם הראשונה בתולדותיה, לאחר שניצחה את AIK סולנה בשני משחקים בפלייאוף האליפות. גאיס היא הזוכה השלישית בכל הזמנים לאחר גטבורג.

עונה זו הייתה האחת לפני האחרונה של המפעל. כשנה ושבועיים לאחר מכן החלה ליגת העל השוודית כפי שהיא מוכרת היום.

## הקבוצות המשתתפות

## טבלאות
### בית המזרח
#### טבלת הבית

#### לוח תוצאות

### בית המערב
#### טבלת הבית

#### לוח תוצאות

## פלייאוף
### אליפות

### ירידה

----

## הערות שוליים

קטגוריה:1922 בספורט
קטגוריה:1923 בספורט
קטגוריה:שוודיה: כדורגל
1922–1923
אליהו לבנט

ממוזער|
**אליהו לבנט** (1928 - 30 באוקטובר 2017), היה מהנדס, מאמן ושופט בינלאומי בשחמט. הוא ייסד את מועדון השחמט באר שבע, הקבוצה המובילה בישראל שזכתה בעשרות זכיות באליפות הליגה הלאומית וזכיות רבות בגביע המדינה.

## ביוגרפיה
לבנט נולד וגדל בסנקט פטרבורג (באותה העת **לנינגרד**). במלחמת העולם השנייה הוא השתתף בהגנת לנינגרד וזכה בשתי מדליות, "להגנת לנינגרד"  ו"לשם הניצחון במלחמה". בשנים 1950–1953 שירת בצבא האדום. בשנת 1957 הוא סיים את לימודי הנדסת טקסטיל בברית המועצות. הוא ניהל את מועדון השחמט בלנינגרד והיה חבר הנהלת האיגוד הארצי וקיבל תואר שופט בינלאומי בשחמט.

לבנט עלה לישראל בשנת 1972 והשתקע בבאר שבע. שנה לאחר מכן ייסד את מועדון השחמט באר שבע. "עברתי בבתי הספר בעיר ובכל מקום שיחקתי נגד 30 תלמידים סימולטנית, בסך הכל שיחקתי נגד 2,000 ילדים. מתוכם אספתי את ה-100 הטובים ביותר והתחלתי לאמן אותם". הוא ניהל במשך שנים רבות את אליפות ישראל בשחמט, בבאר שבע.

באולימפיאדת השחמט שנערכה בחיפה בשנת 1976 הוביל לבנט כמנהל ומאמן את נבחרת הנשים של ישראל לזכייה במדליית הזהב.

בשנת 1978 ארגן את פסטיבל השחמט הבינלאומי בקונסרבטוריון העירוני באר שבע ובהשתתפות 5 רבי אמנים ביניהם חבר ילדות ויקטור קורצ'נוי שדורג באותה העת במקום 2 בעולם.

בתקופת ניהולו והדרכתו זכה המועדון הבכיר של באר שבע 7 פעמים בתואר אליפות ישראל ו-5 פעמים בגביע המדינה.

בין השחמטאים הבולטים שלבנט אימן, נמנים רבי-האמן ואלופי ישראל אלון גרינפלד וגד רכליס.

לבנט נפטר ב-30 באוקטובר 2017, והובא למנוחות בבית העלמין החדש בבאר שבע .

## הנצחה
ב-20 בפברואר 2018 נחנכה כיכר בבאר שבע, "כיכר השחמט" במפגש הרחובות ביאליק, בן יהודה ואיינשטיין, הקרויה על שמו של לבנט. הכיכר מעוצבת כלוח שחמט, רחב ממדים ועליו כלי שחמט גדולים.

## פרסים והוקרה
* פרס "תמר הזהב" (1983)
* אות יקיר באר שבע (1988)
* אות יקיר הנגב מטעם אוניברסיטת בן-גוריון (2005).

## קישורים חיצוניים

* ערב הוקרה לאליהו לבנט מייסד מועדון השחמט בבאר שבע, באתר תיירות דרום, 16 ביוני 2015

## הערות שוליים

קטגוריה:עולים בשנות ה-1970
קטגוריה:יקירי באר שבע
קטגוריה:עסקני שחמט ישראלים
קטגוריה:מאמני שחמט ישראלים
קטגוריה:אישים הקבורים בבאר שבע
קטגוריה:ישראלים שנפטרו ב-2017
דוד חכם (פוליטיקאי)

**דוד חכם** (1920–2003) היה מנהיג קהילת עולי עיראק בבאר שבע. כיהן כסגן ראש העיר באר שבע.

בשנת 1993 זכה באות יקיר באר שבע.

## ביוגרפיה
חכם נולד בבצרה שבעיראק, נכד לרב יחזקאל חכם, הרב הראשי של העיר (45 שנים), ובן לסוחר בדים אמיד. בעקבות הפרהוד, הפרעות ביהודים בשנת 1941 הוא הקים והנהיג את סניף התנועה הציונית בעיר וארגן את סניף ההגנה. הוא עבד כפקיד בכיר במשרד הכלכלה העיראקי. בתקופת מלחמת העצמאות גורש עם משפחתו לכפר נידח, וב-1950 ברח עם אשתו ברכה לאיראן ומשם עלה לבאר שבע. בעיר הוא פתח מאפייה.

חכם הצטרף למפא"י בשנת 1952 ונאבק נגד אפלייתם של העולים מעיראק בעיר. בין היתר הקים את חוג עולי עיראק בסניף מפא"י בעיר. בשנת 1953 נבחר לראשונה כחבר מזכירות ומועצת הסניף. הוא עבד בסוכנות במחלקת ההתיישבות ובעמידר. בשנת 1955 נבחר למועצת העיר, ובשנים 1958–1961 שימש בתפקיד סגן ראש העיר של דוד טוביהו ואחראי על תיק הסעד בעירייה. בשנת 1961 נבחר לראשות מזכירות מפא"י בעיר, שאפשרה לו את המינוי לראשות העיר, אך מרכז מפא"י לא אישר את ההחלטה. בעקבות חיכוכים מרובים בינו לבין ראש העיר, הוא הוביל לפרישתו של טוביהו מראשות העיר בשנת 1963.

בשנת 1963 התמודד חכם לראשות העירייה במסגרת מפלגת "לאחווה". בשנת 1965 הוא הצטרף ביחד עם רשימתו למערך.

בשנת 1973 עמד חכם בראש רשימת הפנתרים השחורים בבחירות למועצת העיר.

נפטר בשנת 2003 בגיל 83, והובא למנוחות בבית העלמין החדש בבאר שבע .

## הנצחה
שדרות דוד חכם – קטע מכביש 25, העובר בבאר שבע בין צומת אלי כהן ועד מחלף שרה.

## קישורים חיצוניים
* 
* 
* 
## לקריאה נוספת
* **כתבנו בבאר שבע**, מאת יצחק שתיל, אדר תשנ"א, מרץ 1991, עמ׳ 22 עד 29.

## הערות שוליים

קטגוריה:ישראלים ילידי עיראק
קטגוריה:עולים בשנות ה-1950
קטגוריה:פעילים חברתיים מזרחים
קטגוריה:הפנתרים השחורים
קטגוריה:חברי מועצת העיר באר שבע
קטגוריה:יקירי באר שבע
קטגוריה:ישראלים שנולדו ב-1920
קטגוריה:ישראלים שנפטרו ב-2003
קטגוריה:אישים הקבורים בבאר שבע
הכוחות המזוינים של קרואטיה

**הכוחות המזוינים של קרואטיה **(בקרואטית: Oružane snage Republike Hrvatske - OSRH) הם הכוחות הצבאיים של קרואטיה.

נשיא קרואטיה הוא המפקד העליון של הכוחות המזוינים והוא נותן פקודות לראש המטה הכללי בזמני מלחמה, בעוד מדיניות ההגנה בזמני שלום נקבעת על ידי הממשלה, באמצעות שר הביטחון. הכוחות מורכבים מזרועות יבשה, ים ואוויר:
* frameless|33x33px צבא קרואטיה (Hrvatska kopnena vojska)
* frameless|32x32px הצי הקרואטי (Hrvatska ratna mornarica)
* frameless|33x33px חיל האוויר וההגנה האווירית של קרואטיה (Hrvatsko ratno zrakoplovstvo i protuzračna obrana)
הכוחות המזוינים אחראיים להגן על המדינה וכן לסייע במאמצי שירת שלום בינלאומיים, במסגרת נאט"ו, האומות המאוחדות או האיחוד האירופי.

## כוחות
סך הכל בשורות הכוחות המזוינים כ-17,500 אנשי צבא ו-6,000 אנשי מילואים:
* 2,000 משרתים בצי
* 2,000 בחיל האוויר
* 12,500 בצבא היבשה
* 1,000 במטה הכללי וביחידות הכפופות ישירות אליו
אזרחים גברים פטורים מגיוס חובה החל מינואר 2008.

## תקציב
התקציב הצבאי בשנים האחרונות היווה פחות מ-2% מהתמ"ג, שינוי משמעותי ביחס לשנות ה-90 כאשר הוצאות הביטחון היו חלק משמעותי מתקציב המדינה בשל מלחמת העצמאות של קרואטיה. לדוגמה, ב-1995 עמד תקציב ההגנה של קרואטיה על 12.4 מיליארד קונה קרואטי או 12% מהתמ"ג.

על אף שהתקציב קטן משנה לשנה, הצליחו הכוחות המזוינים לשמור על מוכנות ולקחת חלק בתרגילי נאט"ו.

הצמצום בכוח האדם אפשר להפנות את התקציב למטרות מודרניזציה, כאשר בשנים האחרונות הושקעו 1.6 מיליארד קונה בממוצע למודרניזציה, תשתיות ובניית מתקנים חדשים.

משרד ההגנה הקרואטי פרסם תוכנית מודרניזציה ארוכת טווח לשנים 2015-2024. על פי התוכנית הכוחות המזוינים צפויים לקבל ציוד חיוני חדש, כולל תותחים מתנייעים, כלי רכב חדשים, לפחות 8 הליקופטרים חדשים וטייסת מטוסי קרב.

חיל האוויר הקרואטי ישמור 12 מטוסי מיג-21, אשר יעברו שיפוץ באוקראינה במטרה לשמור עליהם מבצעיים למשך 5 שנים נוספות.
ממוזער|מבנה הכוחות המזוינים של קרואטיה
[ממוזער|[מיג-21 קרואטי]]
[ממוזער|[M-84 קרואטי]]
[ממוזער|[M-95 Degman הוא אב טיפוס של טנק קרואטי. הטנק מתוכנן להחליף את ה-M-84 במסגר תהליך המודרניזציה.]]
ממוזער|ספינת טילים קרואטית.

## כוחות מיוחדים ומשמר הכבוד
גדוד המבצעים המיוחדים (Bojna za specijalna djelovanja) הוקם בספטמבר 2000, כתוצאה מאיחוד המרכז לכישורי לחימה מיוחדים ומספר חיילים מ-1. Hrvatski Gardijski Zdrug. בגדוד כ-300 חיילים. כיום הוא מהווה את אחת מיחידות העלית של צבא קרואטיה, ומהווה את אחת מהיחידות המיוחדות המאומנות ביותר באזור.

המטה כללי מפקד ישירות על גדוד המבצעים המיוחדים, וכן כל חייל המשרת בכל אחד משלושת הענפים יכול להגיש מועמדות לשרת בה.

כוחות מיוחדים נוספים כוללים את גדוד המודיעין הצבאי, ופלוגת משטרה צבאית מיוחדת.

משמר הכבוד מכיל 300 איש וממוקם בבסיס צבאי בזאגרב. ותפקדיו הם להשתתף בטקסים בהם נוכחים אישים בכירים מקרואטיה או מחו"ל, וכן לאבטח את המפקד העליון (נשיא קרואטיה).

## קישורים חיצוניים

קרואטיה
*
מונה גרודט

**מונה גרודט** (נולדה ב-6 באפריל 1971) היא דוגמנית, מנחת טלוויזיה, רקדנית ועורכת נורווגית. מיס תבל 1990.

## ביוגרפיה
גרודט גדלה בכפר בנורווגיה.

ב-1990 היא נבחרה למלכת היופי של נורווגיה (Frøken Norge).

כשייצגה את מדינתה בתחרות מיס תבל היא מן ההתחלה הרשימה את השופטים וזכתה בתואר ובכך נהייתה הנורווגית הראשונה לזכות בתואר.

לאחר זכייתה היא הופיעה בפרק בסדרה מסע בין כוכבים: הדור הבא וכמלצרית באופרת הסבון סנטה ברברה. 

היא השתתפה בגרסה הנורווגית של התוכנית "רוקדים עם כוכבים" וזכתה במקום השני.

בשנת 2011 הנחתה את העונה הרביעית של התוכנית "הטופ מודל הבאה של נורווגיה".

כיום היא משמשת כעורכת של מגזין כלות.https://translate.google.co.il/translate?hl=en&sl=no&u=http://www.dagbladet.no/kjendis/kjaeresten-om-mona-grudt--hun-kan-godt-bli-mer-rampete/60419367&prev=search

## קישורים חיצוניים

קטגוריה:מנחות טלוויזיה נורווגיות
קטגוריה:דוגמניות נורווגיות
קטגוריה:זוכות מיס נורווגיה
קטגוריה:זוכות מיס תבל
קטגוריה:משתתפות בתחרות מיס תבל 1990
קטגוריה:עורכי עיתונים
קטגוריה:זוכי רוקדים עם כוכבים
קטגוריה:מתחרי רוקדים עם כוכבים (נורווגיה)
קטגוריה:נורווגיות שנולדו ב-1971
קטגוריה:נורווגים שנולדו ב-1971
Distorted Harmony

**Distorted Harmony** (מילולית: "הרמוניה מעוותת" מבוטא: "דיסטורטד הרמוני") היא להקת מטאל מתקדם ישראלית מתל אביב שהוקמה ב-2009.

## היסטוריה
הלהקה הוקמה ב-2009 על ידי הקלידן והמלחין יואב אפרון והמתופף יוגב גבאי. ב-2011 הצטרפו ללהקה שלושה מחברי להקת הרוק האלטרנטיבי התחתונים: מייקל רוז (לשעבר מישה סוחינין) בשירה, גיא לנדאו בגיטרה ואיגי כהן בבס אשר פרש מאז מלהקת התחתונים.

בשנת 2016 הצטרף ללהקה הגיטריסט עמית פלשקס.
בשנת 2017 עזב לנדאו את הלהקה והוחלף בגיטריסט יואל גנין.

## סגנון מוזיקלי והשפעות
דיסטורטד הרמוני מסווגים עצמם כ"שילוב עדין בין המורכבות של פרוגרסיב מטאל, הצליל של רוק אלטרנטיבי מודרני, הרמוניות ייחודיות של ג'אז מודרני ומוזיקה קלאסית וקצת שיט כבד".

הלהקה מציינת כמקור השראה את הלהקות דרים ת'יאטר, פורקיופיין טרי, מיוז, אופת', משוגע ו-Periphery לצד ג'אז, מוזיקה קלאסית, רוק אלטרנטיבי, פאנק (Funk), אינדי ופולק.

## פרסים ומועמדויות
ב-2013 היו מועמדים ל"Progressive Music Award for New Blood" מטעם המגזין "Classic Rock".

## חברי ההרכב
* יואב אפרון - קלידים ותכנות (2009-הווה)
* יוגב גבאי - תופים (2009-הווה)
* איגי כהן - גיטרה בס (2011-הווה)
* מייקל רוז – שירה (2011-הווה)
* עמית פלשקס - גיטרה (2016-הווה)
* יואל גנין - גיטרה חשמלית (2017-הווה)

### חברים לשעבר
* גיא לנדאו - גיטרה חשמלית (2011–2017)

## דיסקוגרפיה
* *Utopia*  (2012)
* *Chain Reaction*  (2014)
* *A Way Out*  (2018)

## קישורים חיצוניים

* 

* Distorted Harmony באתר ProgArchives (אנגלית)
;ביקורות
* אורי ברייטמן ביקורת האלבום "אוטופיה" באתר רוק-מתקדם, ה-3 באוגוסט 2012.
* אורי ברייטמן ריאיון עם מייסד ההרכב, יואב אפרון באתר רוק-מתקדם, ה-1 במרץ 2013
* שגב רום, אוטופיה של פרוג ישראלי באתר Ov Metal ה-1 במרץ 2013.
* אורי ברייטמן ביקורת האלבום "צ'יין ריאקשיין" באתר רוק-מתקדם, ה-8 באוגוסט 2014.
* אורי ברייטמן ביקורת האלבום "א וויי אאוט" באתר רוק-מתקדם, ה-3 בנובמבר 2818.

## הערות שוליים

קטגוריה:להקות פרוגרסיב מטאל ישראליות
קטגוריה:להקות רוק מתקדם ישראליות
קטגוריה:הרכבים מוזיקליים מתל אביב
קטגוריה:להקות שהוקמו בשנת 2009
הוגו ספיר

**הוגו ספיר** (באנגלית: **Hugo Speer**; נולד ב-17 במרץ 1969) הוא שחקן אנגלי.

## ביוגרפיה
ספיר נולד בהרוגייט שבצפון רידינג של יורקשייר, ולמד בבית הספר הרוגייט. הוא למד משחק ב-"Tring Park School for the Performing Arts".

## קריירה
בתחילת קריירת המשחק שלו הופיע ספיר בסדרות הטלוויזיה, "מק'קלום", "The Bill" ו-"Heartbeat". היה לו תפקיד קטן בסרט הדרמה "Bhaji on the Beach". ההופעה הבולטת הראשונה שלו הייתה בתפקיד גאי בסרט הקולנוע "ללכת עד הסוף". הוא הופיע בסרטי קולנוע נוספים כמו "סווינג" (1999), "משמרת המוות" ובסרט "מזימות זרות" בו גילם את אחיה של ניקול קידמן.

ספיר מרבה להופיע בתוכניות טלוויזיה בהם הסיטקום "Men Behaving Badly", סדרת הדרמה "לדפוק שעון", הסדרה "The Last Detective", סרט הטלוויזיה "המלכה הלוחמת" (2003), והעיבוד לספר "The Rotters' Club" מאת ג'ונתן קו (2005). עוד ב-2005 השתתף בעיבוד של ה-BBC לרומן "בית קדרות" מאת צ'ארלס דיקנס. 

ב-2006 שיחק בתפקיד דוור בסדרה "Sorted". 

בשנת 2008 הופיע ספיר לצדה של מרטין מקוצ'ון  בסדרה הקומית "Echo Beach". 

ב-2010 ביים ספיר לראשונה סרט קצר בשם "MAM" שכתבה ויוויין הארווי ובכיכובם של ג'וזי לורנס, פול ברבר ורונאן קרטר. באותה שנה שיחק בסדרה "סקינס" בתפקיד ג'ון פוסטר בשני הפרקים האחרונים של העונה הרביעית.

ב-2011 שיחק בסדרה הדרמה "Haven". ספיר היה הקריין בסדרה "Cops with Cameras" של ITV1, "הרווק" של ערוץ 5 ובסדרה "Seaside Rescue" של ה-BBC. 

ב-2013 השתתף ספיר בתסכית רדיו של הדרמה המשטרתית "Stone". מ-2013 ועד 2014 כיכב בתפקיד המפקח ולנטיין בגרסה חדשה של הסדרה "האב בראון" של ה-BBC.

בשנת 2014 החל ספיר להשתתף בסדרה "המוסקטרים" בתפקיד קפטן טרביל.

## חיים אישיים
עד 2005 היה לספיר מערכת יחסים עם השחקנית שרה פאריש, ששיחקה לצדו בסדרה "לבבות ועצמות". ב-19 בפברואר 2015 נשא לאישה את ויוויין הארווי.

אחרי ההצלחה של הסרט "ללכת עד הסוף" עבר ספיר לגור בלונדון, וחי שם כ-15 שנה ואחר כך חזר לחיות בצפון יורקשייר. ספיר הוא אוהד של קבוצת הכדורגל לידס יונייטד.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1969
גביע המדינה בכדורגל 1967/1968

**[[גביע המדינה בכדורגל]] 1967/1968** הייתה התחרות ה-30 מאז היווסדה וה-15 לאחר קום מדינת ישראל. המשחקים החלו ב-9 בספטמבר 1967 והסתיימו ב-12 ביוני 1968. 

בני יהודה תל אביב ניצחה במשחק הגמר ובכך זכתה בגביע הראשון שלה.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב החמישי לתחרות הצטרפו קבוצות של ליגה לאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

קטגוריה:עונות בגביע המדינה בכדורגל
קטגוריה:1967 בישראל: ספורט
קטגוריה:תחרויות כדורגל ב-1967
קטגוריה:1968 בישראל: כדורגל
קטגוריה:תחרויות כדורגל ב-1968
קטוגנזה

ממוזער|300px|שמאל|מסלול קטוגנזה. שלושת גופי הקטון (אצטו אצטט, אצטון, ו בטא הידרוקסי בוטיראט' are מסומנים במסגרת כתומה

[ממוזער|[קינאז המופעל על ידי AMP]]
**קטוגנזה ** הוא תהליך שבו מיוצרים גופיפי קטו בשעת רעב, בכבד. מאחר שהכבד מפעיל מסלול הנקרא גלוקונאוגנזה, יצירה של גלוקוז ושליחתו לשאר רקמות הגוף, מאגרי האוקסלואצטט שלו מידלדלים ביחס לרמות האצטיל coA שנוצרות בעת חמצון שומנים בכבד (לצורך אנרגטי של הכבד).

התהליך מתחיל בדחיסה של 2 מולקולות אצטיל coA האחת עם השנייה ליצירת **אצטו אצטיל coA**, לאחר מכן נדחסת מולקולה זו עם עוד אצטיל coA לקבלת **HMG coA**. בשלב הבא, תשתחרר מולקולת אצטיל coA ותתקבל **אצטו אצטט** (עוד גופיף קטו).
בשלב זה, אצטו אצטט יכולה לעבור דה קרבוקסילציה ספונטנית, ללא סיוע אנזימטי ליצירת אצטון או הפיכה על ידי אנזים לגוף קטון נוסף, **בטא הידרוקסי בוטיראט**.

מטרת סינתזת גופי הקטון היא לספק בראש ובראשונה אנרגיה לתפקוד המוח, וגם לרקמות השונות בשעה שהגוף לא מקבל חומרי מזון חיצוניים. גופי הקטו מתפרקים ברקמות השונות ליחידות אצטיל coA ולאחר מכן נכנסות למעגל קרבס כאנרגיה זמינה, להפקת 10 יחידות ATP.

## קישורים חיצוניים


* Dhillon KK, Gupta S. Biochemistry, Ketogenesis. [Updated 2020 Apr 6]. In: StatPearls [Internet]. Treasure Island (FL): StatPearls Publishing; 2020 Jan-.


קטגוריה:מטבוליזם
אמריטה שר-גיל

ממוזער|250px|שמאל|Bride's Toilet
**אמריטה שר-גיל** (בהינדי: **अमृता शेरगिल**;  30 בינואר 1913 – 5 בדצמבר 1941) הייתה ציירת יהודיה הודית-סיקית, ילידת הונגריה. מכונה "פרידה קאלו ההודית". כחלוצה אוונגרדית של האמנות המודרנית בהודו, היא נחשבת אחת הציירות החשובות בהודו במאה ה-20 וציוריה הם בין היקרים ביותר שם.

## קורות חיים
שר-גיל נולדה בשנת 1913 בבודפשט, בירת ממלכת הונגריה. אביה היה אומראדו סיי שר-גיל, אריסטוקרט סיקי וחוקר השפות סנסקריט ופרסית. אמה הייתה מארי אנטואנט גוטסמן, זמרת אופרה יהודייה, ממשפחה בורגנית אמידה מהונגריה. שר-גיל הייתה הבכורה מבין שתי בנות שנולדו להם. אחותה הצעירה אינדירה סאנדראם (שר-גיל) הייתה אמו של האמן העכשווי ויואן סאנדראם. שר-גיל הייתה אחייניתו מצד אמה של ההיסטוריון והצייר ההונגרי ארווין באקטאיי (גוטסמן) , שהנחה אותה ועודד אותה ליצור, על ידי העברת ביקורת על עבודתה והדרכתה.

שר-גיל בילתה את רוב הילדות המוקדמת בבודפשט. בשנת 1921 עברה עם משפחתה לעיר שימלה, בירת מדינת הימאצ'ל פרדש שהייתה בירת הקיץ של הודו הבריטית. היא החלה ללמוד לנגן בפסנתר וכינור, וכבר בגיל 9, ביחד עם אחותה הצעירה אינדירה, החלו שתיהן להופיע בקונצרטים. בגיל 8 החלה ללמוד ציור. במקביל נחשפה לאמנות הפיסול האיטלקי.

בגיל 16 הפליגה שר-גיל לאירופה עם אמה, במטרה להכשירה כציירת, והחלה ללמוד בבית הספר הלאומי הגבוה לאמנויות היפות (École des Beaux-Arts) בפריז. היא שאבה השראה מציירים אירופיים כפול סזאן ופול גוגן, ועם התבגרותה נהגה להסתובב בחוגים הבוהמיים של פריז בתחילת 1930. בשנת 1932 יצרה את עבודתה המפורסמת הראשונה, "נערות צעירות" (Young Girls), שהובילה לבחירתה כשותפה של "גרנד סלון" בפריז בשנת 1933; היא הייתה השותפה הצעירה ביותר שזכתה לכך.

בשנת 1934 החליטה לחזור להודו, במה שתארה כתחושה פנימית שייעודה וגורלה הם לחיות בהודו, כפי שכתבה בהמשך ביומנה. היא החלה במסע לגילוי מחדש של מסורת האמנות ההודית, מסע שהמשיכה בו עד מותה. במאי 1935 פגשה בהודו את העיתונאי האנגלי מלקולם מגרידג', שהביאה לעבוד ככתבת במגזין ההודי The Statesman . מהקשר הרומנטי בין שניהם נותר ציורה המפורסם של דיוקן המאהב, המוצג כיום במוזיאון הלאומי לאומנות בניו דלהי. בהמשך הוסיפה וציירה רבות, תמונותיה מוצגות במוזיאונים ברחבי העולם. בסגנונה הושפעה רבות משני סגנונות ציור הודיים מסורתיים,  ו- .

לאחר שהוכרה בזכות הקונגרס ועמדה לפתוח את תערוכת הסולו הראשונה שלה, חלתה אמריטה ונכנסה לקומה ימים ספורים לפני הפתיחה הגדולה. כמה שעות לאחר מכן נפטרה. סיבת מותה לא ידועה ויש הטוענים (אמה) שנרצחה בחשאי על ידי בעלה, בן דודה מקרבה ראשונה, ד"ר ויקטור אגן, רופא במקצועו.

את ה-30 בינואר 2016 הקדיש דודל לציון יום הולדתה ה-103.

## קישורים חיצוניים

* Amrita Shergill, Sikh-heritage
* Amrita, in her own words, 2010, Live mint
* 
* 

## הערות שוליים

קטגוריה:יהודיות הונגריות
קטגוריה:ציירות יהודיות
קטגוריה:יהודיות הודיות
קטגוריה:בודפשט: אישים
קטגוריה:יהדות בודפשט
קטגוריה:ציירות הודיות
קטגוריה:ציירות המאה ה-20
קטגוריה:אישים סיקים
קטגוריה:ילידות 1913
קטגוריה:הודים שנולדו ב-1913
קטגוריה:נפטרות ב-1941
קטגוריה:נפטרים ב-1941
הפארק הלאומי קאנג קרצ'ן

**קאנג קרצ'ן** (בתאית: **แก่งกระจาน**) הוא הפארק הלאומי הגדול ביותר בתאילנד. הפארק שוכן על הגבול עם מיאנמר, וגובל בשמורת הטבע טנינתאריי. זהו פארק פופולרי בשל מיקומו קרוב לעיירת הנופש הואה הין.

## גאוגרפיה
הפארק מכסה שטחים מהנפות נונג יא פלונג, קאנג קרצ'ן ותא יאנג במחוז פט בורי, והואה הין במחוז פראחואף קירי חאן. עיקר הפארק הוא ביער הגשם שעל המדרון המזרחי של רכס טנאסרים. הנקודה הגבוהה ביותר בפארק שוכנת בגובה 1,200 מטרים. מקורות של שני נהרות עיקריים שוכנים בשטח הפארק, נהר פרנבורי ונהר פט בורי. נהר הפט בורי סכור על ידי סכר קאנג קרצ'ן בגבול המזרחי של הפארק. הסכר יוצר אגם המכסה שטח בן 46.5 קילומטרים רבועים. הסכר נבנה ב-1966.

## היסטוריה
הפארק הוקם ב-12 ביוני 1981 כפארק הלאומי ה-28 של תאילנד. במקור הוא כיסה שטח בן 2,478 קילומטרים רבועים, הוא הורחב בדצמבר 1984 וכלל את שטח הגבול שבין המחוזות פט בורי ופראחואף קירי חאן.

הפארק נכלל ברשימת פארקי המורשת של ASEAN. ב-2021 הוא הוכר כאתר מורשת עולמית על ידי ארגון אונסק"ו.

הרג פילי בר היא בעיה קשה בפארק כשהשלטונות אינם מסוגלים לשלוט על ציידים בלתי חוקיים. כמה מעובדי הפארק חשודים בסחר באיברי הפילים.

למרות מעמדו כפארק לאומי, יש מטעים פרטיים בתוך גבולות הפארק הלאומי קאנג קרצ'ן. חלקם מוקפים בגדרות חשמליות שביוני 2013 חישמלו למוות גור פילים.

## צמחייה ובעלי חיים
היערות כוללים מגוון ביולוגי גדול של צמחייה טרופית, כולל מינים של עצים רחבי עלים טרופיים וסובטרופיים ודקלים. חמישים ושבעה מינים של יונקים ויותר מ-400 מיני עופות זוהו בפארק.


קובץ:Martes flavigula, yellow-throated marten.jpg|דלק צהוב-גרון
קובץ:Dusky leaf monkey, Trachypithecus obscurus.jpg|לוטונג ממושקף
קובץ:Arachnothera magna, streaked spiderhunter.jpg|*Arachnothera magna*
קובץ:Flavescent bulbul, pycnonotus flavescens.jpg|*pycnonotus flavescens*
קובץ:Ruddy Kingfisher.jpg|*Halcyon coromanda*


## קישורים חיצוניים
* 


* National Park, Wildlife and Plant Conservation Department
* Wildlife, attractions and maps of Kaeng Krachan National Park
* thaibirding.com on Kaeng Krachan National Park


## הערות שוליים

קטגוריה:תאילנד: פארקים
קטגוריה:יערות גשם בדרום-מזרח אסיה
פול קנטנר

**פּוֹל קָנְטְנֶר** (באנגלית: **Paul Kantner**; 17 במרץ 1941, סן פרנסיסקו, קליפורניה, ארצות הברית – 28 בינואר 2016, סן פרנסיסקו, קליפורניה, ארצות הברית) היה זמר, נגן ופזמונאי אמריקאי, שנודע ביחד עם מרטי באלין כאחד ממייסדי להקת ג'פרסון איירפליין חלוצת הרוק הפסיכדלי. ב-1996 נבחרו חברי הלהקה וקנטנר בכללם להיכל התהילה של הרוק אנד רול.

## ביוגרפיה

פול קנטנר נולד בסן פרנסיסקו. הוא סיים תיכון והחל בלימודי תואר ראשון, אך לא סיימם. ב-1965 חבר למוזיקאי מרטי באלין וביחד הקימו את להקת ג'פרסון איירפליין. הלהקה הייתה חלוצה בתחום הרוק הפסיכדלי. היא פרסמה שורת להיטים בולטים כגון "Somebody to Love" אשר דורג במקום החמישי בבילבורד הוט 100. ג'פרסון איירפליין הופיעה ב-1967 בפסטיבל הפופ במונטריי, וב-1969 בפסטיבל וודסטוק ובפסטיבל אלטמונט. אמרגנם ביל גרהם הוביל את הלהקה להצלחה מסחרית, אך לחברי הלהקה היו חילוקי דעות עמו שהובילו ב-1970 לפירוקה.

קנטנר הקים את להקת ג'פרסון סטארשיפ אשר בתחילת דרכה כללה גם את דייוויד קרוסבי וגרהאם נאש מלהקת קרוסבי, סטילס, נאש ויאנג. הלהקה המשיכה לפעול ולפרסם אלבומי מוזיקה כאשר הרכבה משתנה מעת לעת. קנטנר היה חבר בהרכב ב-1970, בין 1974 – 1984 ומ-1992 ועד מותו.

### חייו האישיים ומותו
קנטנר היה אב לשלושה ילדים ממספר מערכות יחסים. בנו אלכסנדר הוא מוזיקאי אשר התלווה לעיתים להופעותיה של ג'פרסון סטארשיפ וניגן עימה. ביתו צ'יינה (נולדה ב-1971) שנולדה לו ולסולנית ג'פרסון איירפליין גרייס סליק, היא שחקנית קולנוע וטלוויזיה. קנטנר נהג להשתמש בסמים כגון LSD ומריחואנה. ב-1980 לקה בדימום תוך-גולגולתי נוירוטראומטי. במרץ 2015 לקה בהתקף לב ובהמשך, בינואר 2016 לקה בהתקף לב נוסף. ב-28 בינואר 2016 נפטר מכשל רב-מערכתי.

## קישורים חיצוניים

* 

* 
* פול קנטנר, באתר של יוסי חרסונסקי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:גיטריסטים אמריקאים
קטגוריה:פזמונאים אמריקאים
קטגוריה:זמרים-יוצרים אמריקאים
קטגוריה:חברי היכל התהילה של הרוק אנד רול
קטגוריה:אמריקאים שנולדו ב-1941
קטגוריה:אמריקאים שנפטרו ב-2016
כוח הייצוב

ממוזער|חיילי כוח הייצוב ב-20 בדצמבר 1996.
ממוזער
**כוח הייצוב** (**Stabilization Force**; **SFOR**) היה כוח רב-לאומי של נאט"ו לשמירה על השלום שהוצב בבוסניה והרצגובינה לאחר מלחמת בוסניה. על אף שארגון נאט"ו עמד בראש הכוח, השתתפו בו גם חיילים ממדינות שאינן חברות נאט"ו.

## משימה
המשימה המוצהרת של כוח הייצוב הייתה "להרתיע עוינים, לייצב את השלום, לתרום לסביבה מאובטחת על ידי נוכחות צבאית מתמשכת באזורי האחריות, תמיכה באזורי מפתח כולל ארגונים אזרחיים, ולחתור לקראת שלום ארוך טווח, מבלי שיהיה צורך בכוחות נאט"ו בבוסניה והרצגובינה".

## מבנה והיסטוריה
הכוח הוקם בעקבות החלטה 1088 של מועצת הביטחון של האו"ם ב-12 בדצמבר 1996. הוא היה גדול יותר מכוח היישום (IFOR) שנפרש בבוסניה והרצגובינה ב-20 בדצמבר 1995 למשך שנה אחת. כל אחד ממפקדי הכוח שירת שנה אחת בתפקיד: גנרל ויליאם וו. קראוץ', גנרל אריק שינסקי, גנרל מייג מונטגומרי, לוטננט גנרל רונלד אדמס, לוטננט גנרל מייקל דודסון, לוטננט גנרל ג'ון ב. סילבסטר, לוטננט גנרל ויליאם א. וורד, מייג'ור גנרל וירג'יל פאקט ובריגדיר גנרל סטיבן פ. שוק.

כמות החיילים הופחתה ל-12,000 עד סוף 2002, ולכ-7,000 עד סוף 2004. במהלך 2004 הוכרז על סגירת הכוח.

הכוח הוחלף על ידי כוחות EUFOR Althea של האיחוד האירופי ב-2 בדצמבר 2004.

כוח הייצוב חולק לשלושה אזורי פעילות:
* מוסטר
* באניה לוקה
* טוזלה
כוח הייצוב פעל תחת הוראות פתיחה באש של כוח לאכיפת השלום, לא שמירת השלום. כך לדוגמה, אושר לו ב-1997 נטרול מתקני תחנת רדיו וטלוויזיה סרבית. במהלך השנים עצר הכוח 29 אנשים שהואשמו בפשעי מלחמה. עצורים אלה הועברו למשפט בבית הדין הפלילי הבינלאומי ליוגוסלביה לשעבר בהולנד.

## חברי הכוח
כוח הייצוב פעל תחת שם הקוד "מבצע משמר משותף" (Operation Joint Guard) בין התאריכים 21 בדצמבר 1996 – 18 ביוני 1998, ותחת שם הקוד Operation Joint Forge בין התאריכים 20 ביוני 1998 – 2 בדצמבר 2004. מדינות חברות נאט"ו שמהן הגיעו חיילים:
* בלגיה
* בולגריה
* קנדה
* צ'כיה
* דנמרק
* אסטוניה
* צרפת
* גרמניה
* הונגריה
* איסלנד
* איטליה
* לטביה
* ליטא
* הולנד
* נורווגיה
* פולין
* פורטוגל
* רומניה
* ספרד
* סלובקיה
* סלובניה
* טורקיה
* בריטניה
* ארצות הברית
* לוקסמבורג
מדינות שאינן חברות נאט"ו שמהן הגיעו חיילים:
* אלבניה
* אוסטרליה
* אוסטריה
* ארגנטינה
* פינלנד
* מצרים
* אירלנד
* מלזיה
* מרוקו
* ניו זילנד
* רוסיה
* שוודיה
* אוקראינה

## קישורים חיצוניים

* 

קטגוריה:מלחמת בוסניה
קטגוריה:כוחות שמירת שלום בין-לאומיים
Leekspin

ממוזער|250px|"ילדת הלוטימה", אינואה אוריהימה, מסובבת את הכרישה שלה באנימציית הפלאש
**ילדת הלויטמה** (ידועה גם כ**מסובבת הכרישה – Leekspin**) היא אנימציית פלאש המציגה חלק מהשיר המסורתי הפיני "**[[Ievan polkka|הפולקה של איווה]]**", שהושר במקור על ידי רביעיית **[[Loituma]]** באלבום הבכורה שלהם שיצא בשנת 1998, "הדברים של היופי". האנימציה הופיעה באינטרנט בסוף אפריל 2006, ובמהרה הפכה פופולרית. האנימציה מורכבת מ-6 פריימים המציגים את דמות האנימה אינואה אוריהימה מסדרת האנימה "**בליץ**'" מסובבת כרישה בלופ של 27 שניות.

## תוכן
האנימציה של ילדת הלוטימה נלקחה מהפרק השני של סדרת האנימה "בליץ'", בין הדקה ה-12 לדקה ה-14 (בהתאם לגרסה). בקליפ, אינואה מסובבת כרישה בזמן שהיא מדברת עם שתי הדמויות מהסדרה, איצ'יגו קורוסאקי ורוקיה קוצ'יקי. הסצנה של אינואה מסובבת את הכרישה היא מאין בדיחה סביב אופייה, שכן היא רוצה לבשל מאכל שבתרבות היפנית נראה כלא אכיל.

המוזיקה מורכבת מהמחצית השנייה של הבית החמישי (שכולל 4 שורות) ומכל הבית השישי (שכולל 8 שורות) מהשיר "הפולקה של איווה" ("Ievan Polkka"). בניגוד לשאר השיר, לשני הבתים האלו אין כל משמעות, וכל זמר ששר את השיר נוטה לשנות במעט את ה"מילים". בדרך כלל בשירונים הבתים האלו לא מופיעים, דבר הגורם לבלבול לאנשים המנסים למצוא תרגום תואם לאנימציה.

ישנו חוסר ודאות לגבי הירק המוצג באנימציה. בגרסה היפנית הוא מזוהה כבצל ולשי, אך בגרסה האמריקאית הוא מזוהה ככרישה, ומכאן נגזר שמה של האנימציה (Leekspin).

## פופולריות
ב-10 ביולי 2006, העיתון הפיני "הלסינגין סנומט" דיווח שהאנימציה היפנית גרמה לעלייה גדולה מאוד בפופולריות של הלהקה לויטומה ששרה את השיר במקור, והיא קיבלה אלפי מכתבי מעריצים מכל העולם.

היוצר של המם דווח כבלוגר רוסי אשר מכנה את עצמו "g_r_e_e_n" והוא העלה את האנימציה ב-23 באפריל 2006 והוא פורסם ב-LiveJournal הרוסי. השיר זכה לפופולריות ואהדה רבה ברוסיה כצלצול לטלפון.

כמו רוב הממים האינטרנטיים, נוצרו בעקבותיו פרודיות וסרטונים רבים. לדוגמה, הדמות הווירטואלית האטסונה מיקו שרה את השיר בעודה מחזיקה כרישה כמחווה למם.

קטגוריה:יצירות משנת 2006
קטגוריה:תופעות אינטרנט
קטגוריה:סרטונים: תופעות אינטרנט
מאיר חרץ

**מאיר חָרָץ** (1912, שורי,בסרביה – 1993, ירושלים) היה משורר יידי בסרבי-סובייטי.

## ביוגרפיה
חרץ נולד כמאיר-חיים ליבוביץ' (בנו של לייב) חרץ נולד בכפר שורי במחוז סורוקי שבפלך בסרביה, אז באימפריה הרוסית (כיום בנפת דוקיה של רפובליקת מולדובה)  וגדל בעיירה מרקולשט. הוא היה חבר השומר הצעיר ופעיל בקרן קיימת. בנערותו בימי השלטון הרומני הוא עזב את משפחתו ואת מרקולשטי ועבר לצ'רנוביץ שם החליף מספר מקצועות. הוא החל לפרסם שירים בכתב עת שויבן שיצא לאור בבוקרשט ונערך על ידי יעקב שטרנברג ושלמה ביקל, כמו כן פרסם מספר שירים בצ'רנאוויצר בלעטער ב-1935, שהתקבלו יפה אצל מבקרי ספרות. הוא למד בסמינר למורים בצ'רנוביץ (יחד איתו בבית הספר למדו גם יחיאל שרייבמן, אליעזר פודריאצ'יק, ברל רויזן וצבי צלמן). לאחר סיפוח של בסרביה וצפון בוקובינה לברית המועצות הוא עבר לקישינב והחל ללמדיידיש וספרותה בבית ספר תיכון.

עם תחילתה של מלחמת העולם השנייה הוא התפנה למרכז אסיה. בסוף 1945 עבר לבירת ברית המועצות, מוסקבה, אך זמן קצר לאחר מכן הוא עבר לצ'רנוביץ, הוא פרסם עבודות באייניקייט ושטערן. הוא נרדף על ידי השלטונות הסובייטיים; במרץ 1949 נעצר ושוחרר רק ב-1955. לאחר השחרור שב לצ'רנוביץ. הוא פרסם שירים בפאלקסשטימע, יידישע שריפטן וסאוועטיש היימלאנד.

בשנת 1972 עלה לישראל, ובארץ ערך יחד עם יוסף קרלר את ירושלימער אלמאנאך.

ארכיונו האישי שמור בספרייה הלאומית.

## חיבוריו
* **אױפֿן ראַנדן פֿון טעג**, תל אביב, 1969.
* **הימל און ערד**, ירושלים, 1973.
* **אין פֿרעמדן גן-עדן**, תל אביב, 1974.
* **לידער צו אײגענע**, תל אביב, 1975.
* **שטערן אױף הימל**, ירושלים, 1977.
* **דאָס פֿינעפֿטע ראָד**, ירושלים, 1978.
* **גרינער װינטער — מאַרקולעשט**, ירושלים, 1982.
* **געקליבענע לידער און געצײלטע פּאָעמעס**, ירושלים, 1983.
* **אַנפֿאַס, אין פּראָפֿיל און הינטער די פּלײצעס**, תל אביב, 1993.
* **נאָכן סך-הכּל**, ארבע כרכים, תל אביב, 1987 ו-1989, ירושלים, 1992 ו-1993.

## קישורים חיצוניים
* ארכיונו של מאיר חרץ בספרייה הלאומית
* 
* אסירי ציון
* על מאיר חרץ 
* 

## הערות שוליים

קטגוריה:משוררים כותבי יידיש
קטגוריה:יהודים מבסרביה
קטגוריה:יהודים מבוקובינה
קטגוריה:משוררים סובייטים
קטגוריה:יהודים סובייטים
קטגוריה:עולים בשנות ה-1970
קטגוריה:סובייטים שנולדו ב-1912
קטגוריה:נפטרים ב-1993
כוח האכיפה

ממוזער
**כוח האכיפה** (באנגלית: **Implementation Force**, בקיצור: **IFOR**) היה כוח רב-לאומי בהובלת נאט"ו לאכיפת השלום בבוסניה והרצגובינה, אשר פעל במשך שנה אחת, מ-20 בדצמבר 1995 עד 20 בדצמבר 1996, תחת שם הקוד Operation Joint Endeavour.

## רקע
נאט"ו היו אחראיים ליישום הסכם דייטון.

כוח האכיפה החליף את כוח שמירת השלום של האו"ם UNPROFOR, אשר הגיע ב-1992 והעברת הסמכות ממנו לכוח האכיפה התקבלה בהחלטה 1031 של מועצת הביטחון של האו"ם. כ-60,000 חיילי נאט"ו בנוסף לכוחות ממדינות שאינן חברות נאט"ו נפרשו בבוסניה והמבצע החל ב-6 בדצמבר 1995.
[שמאל|ממוזער|300x300px|טנק [צ'אלנג'ר 1 של הכוחות המזוינים של בריטניה ועליו סימון כוח האכיפה.]]
אדמירל לייטון סמית ג'וניור היה מפקד כוח האכיפה. הוא פיקד על הכוחות ממפקדה בזאגרב ובהמשך מסרייבו.

בשיאו היו בכוח האכיפה חיילים מ-32 מדינות וגודלו היה כ-80,000 חיילים בסך הכל. בשלבים הראשונים הכוח הורכב ברובו מחיילי UNPROFOR שנשארו במקום והחליפו את התג של האו"ם בתג של כוח האכיפה.
שמאל|ממוזער|300x300px|חיילים רוסים ואמריקאים במהלך סיור משותף סביב העיר זורניק ב-1996.
חברות נאט"ו שהשתתפו בכוח היו: בלגיה, קנדה, דנמק, צרפת, גרמניה, איטליה, לוקסמבורג, הולד, נורווגיה, פורטוגל, ספרד, טורקיה, ארצות הברית ובריטניה. מדינות שאינן חברות נאט"ו ואשר שלחו חיילים גם כן היו: אוסטרליה, אוסטריה, בנגלדש, צ'כיה, מצרים, אסטוניה, פינלנד, הונגריה, לטביה, ליטא, מלזיה, ניו זילנד, פקיסטן, פולין, רומניה, סלובקיה, שוודיה, רוסיה ואוקראינה.

ב-21 בדצמבר 1996 הוחלף כוח האכיפה בכוח הייצוב. [שמאל|ממוזער|300x300px|כוחות רוסים ב[בוסניה והרצגובינה|בוסניה]]

## קישורים חיצוניים

קטגוריה:נאט"ו
קטגוריה:מלחמת בוסניה
קטגוריה:כוחות שמירת שלום בין-לאומיים
סייני

**סֶיינִי** (בפולנית: **Sejny**) היא עיירת מחוז בפרובינציית פודלסיה שבצפון-מזרח פולין, בסמוך לגבול ליטא ועל גדות נהר מאריחה. עד השואה התקיימה בה קהילה יהודית.

## תולדות היישוב
סייני נזכרת לראשונה בשנת 1552 ככפר בבעלות אצולה, ובשל מיקומה בנתיב סחר בין פולין וליטא ועריכת ירידים במקום, בשנת 1593 הוענקו לה זכויות עיר.

בחלוקת פולין השלישית, בסוף המאה ה-18, נכללה העיירה בתחום פרוסיה, ובשנת 1815 נכללה בתחום פולין הקונגרסאית. במהלך המאה ה-19 נפתחו בעיירה מספר מפעלים, ואוכלוסייתה גדלה. בשנת 1919 נערכה שם התקוממות סייני.

## יהודי סייני
יהודים ישבו בעיירה עוד במאה ה-17, ובשנת 1778 נחנך בה בית כנסת מפואר. מסוף המאה ה-18 גדלה האוכלוסייה היהודית בעיירה, עד שהגיעה בשנת 1857 ל-2,368 איש, רוב תושביה, חרף האיסור הרשמי על התיישבות יהודים באזור. הקהילה המקומית נודעה ברבניה שהיו מפורסמים בליטא כולה, בהם: רבי יהודה בכרך מחבר "נימוקי הגרי"ב" על כל התלמוד הבבלי וספרים נוספים; רבי משה יצחק אביגדור, מחבר "פרדס רמונים", שאף יסד בעיר ישיבה גדולה בסגנון ישיבת וולוז'ין; רבי משה בצלאל לוריא, מגדולי דורו, והרב חיים פישל אפשטיין.

מסוף המאה ה-19 התקיימה בעיירה פעילות ציונית, ומראשית המאה ה-20 התקיימה בה גם פעילות של הבונד. במהלך הכיבוש הגרמני של העיירה במהלך מלחמת העולם הראשונה, פרעו אלו ביהודיה.

בין מלחמות העולם נמנו בעיירה 661 יהודים בלבד, אך נמשכה בה הפעילות הציונית, לצד פעילות של אגודת ישראל, שהפעילו ביישוב בתי ספר ותנועות נוער מטעמם.

### בשואה
בספטמבר 1939 נכנסו לעיירה חיילי הצבא האדום, אך בהתאם להסכם ריבנטרופ–מולוטוב, עברה העיירה לשליטת הגרמנים. עם כניסת הגרמנים לעיירה, החלו בביצוע מעשי התעללות ביהודיה, וב-26 באוקטובר 1939 גירשו את כל היהודים שנותרו בעיירה אל עבר הגבול הליטאי.

573 היהודים שגורשו מהעיירה שהו למעלה משבועיים בשדה פתוח בשטח ההפקר הסמוך לגבול, בקור עז וללא מזון, וחלקם נפטרו במקום. משם כמה משפחות הגיעו לסובאלק, והיתר הצליחו לעבור את הגבול לליטא, ולהתפזר ביישובים שונים בה. לאחר פרוץ מבצע ברברוסה וכיבוש ליטא בידי הגרמנים נספו רובם.

## קישורים חיצוניים

* 
* סיני באתר מרכז מורשת יהדות פולין
* 
* 
* 

## הערות שוליים

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
צ'שאנוב

**צ'שאנוב** (בפולנית: **Cieszanów**; ביידיש: **ציעשינאוו**) היא עיירה במחוז לובאצ'וב שבפרובינציית פודקרפצקיה בפולין, בה התקיימה עד השואה קהילה יהודית גדולה.

## תולדות היישוב
צ'שאנוב נזכרת לראשונה בסוף המאה ה-15, ובמחצית השנייה של המאה ה-16 הוענקו לה זכויות עיר. במהלך המאה ה-17 הייתה העיירה למרכז מסחר ומלאכה חשוב, ובחלוקת פולין בשנת 1772 נכללה בתחום גליציה האוסטרית. בשנת 1900 פגעה בעיירה שרפה גדולה, שכילתה את רוב בתי היישוב.

## יהודי צ'שאנוב
ממוזער|שרידי בית הכנסת בצ'שאנוב.
התיעוד הראשון לישיבת יהודים בעיירה הוא מראשית המאה ה-17, אשר עסקו בעיקר במסחר, במלאכה ובחלפנות.  במהלך פרעות ת"ח ות"ט באמצע אותה מאה נפגעה קשות הקהילה המקומית. בשנים שלאחר מכן שוקמה הקהילה, ובמהלך המאה ה-19 גדלה האוכלוסייה היהודית בעיירה, עד שבסוף אותה מאה נמנו ביישוב 2,777 יהודים.

לאחר מאורעות מלחמת העולם הראשונה עזבו את העיירה כמחצית מיהודיה, ושרידי הקהילה השתקמו הסיוע הג'וינט וארגוני עזרה הדדית. בין מלחמות העולם נמנו בעיירה 939 יהודים, פחות ממחצית מתושביה, והתקיימה בה פעילות ציונית ופעילות של הבונד. בתקופה זו פעלו בעיירה אדמו"רים משושלת צאנז-שינאווא, רבי שמחה ישכר בער הלברשטאם, חתנו רבי אריה לייבוש רובין (משושלת רופשיץ-גלגוב) ובנו רבי יחזקאל שרגא. כך גם פעלה במקום קהילה של חסידי בעלזא, וכן קבוצה קטנה של חסידי רוז'ין - טשורטקוב.

### בשואה
עם כיבוש העיירה בידי הגרמנים בתחילת מלחמת העולם השנייה, החלו אלו בביצוע מעשי התעללות פומביים ביהודיה, תוך חטיפתם לעבודות כפייה משפילות. כעבור מספר ימים נכנסו לעיירה חיילי הצבא האדום, אך השליטה בעיירה הושבה לגרמנים בהתאם להסכם ריבנטרופ מולוטוב. טרם כניסת הגרמנים, הספיקו רובם המוחלט של יהודי העיירה להימלט מזרחה, אל עבר השטח הסובייטי.

בתחילת שנת 1940 הקימו הגרמנים מחנה עבודה בעיירה, בו רוכזו קרוב ל-4,000 יהודים. מחנה זה חוסל בסוף שנת 1940. בפברואר ובמרץ 1942 הביאו הגרמנים לעיירה 817 יהודים שגורשו מטומשוב לובלסקי וכ-500 יהודים שגורשו ממיילץ. כעבור מספר שבועות שולחו אלו למחנה ההשמדה בלז'ץ הסמוך.

בשנות השישים של המאה הקודמת ערכו הניצולים כינוסים ואף הוציאו ספר זיכרון לתושבי העיירה

## אישים שמוצא משפחתם מצ'שאנוב

* נחום לנגנטל
* הרב שמואל טל
* הראל טל

## קישורים חיצוניים

* 
* 
* צ'שאנוב באתר מרכז מורשת יהדות פולין
* 
* 
* 
* 

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
קטגוריה:יישובים שהוקמו במאה ה-16